Előterjesztés a Zalakaros Város Önkormányzata Képviselőtestülete 2023. március 9-én tartandó ülésére
Napirend címe: Főépítészi feladatok ellátásával kapcsolatos döntések  
Előterjesztés készítette: Torma László aljegyző
Tisztelt Képviselő-testület!

Klie Zoltán főépítész az előterjesztéshez csatolt levélben kezdeményezte a főépítészi munkák lebonyolítására kötött megbízási keretszerződés közös megegyezéssel történő megszüntetését. Az előterjesztés javasolja a szerződés közös megegyezéssel történő megszüntetésének jóváhagyását, illetve új ajánlattételi felhívás kibocsátását a főépítészi feladatok ellátására. 
Határozati javaslat: 
Zalakaros Város Önkormányzat Képviselőtestülete

1./ elfogadja Klie Zoltán egyéni vállalkozóval a főépítészi munkák lebonyolítására kötött megbízási keretszerződés közös megegyezéssel történő megszüntetését legkésőbb 2023. május 31. napjával, azzal, ha korábbi időponttal szerződést tud kötni az önkormányzat az új főépítésszel, úgy a szerződés megszűnésének időpontja az új szerződés hatálybalépésének időpontja.
2./ elfogadja az előterjesztés szerinti tartalommal a főépítészi feladatokra szóló ajánlattételi felhívást és felhatalmazza a polgármestert az ajánlattételi felhívás kibocsátására és a beérkezett ajánlatokat döntéshozatalra terjessze be a képviselőtestület elé.
Határidő: azonnal
Felelős: Novák Ferenc polgármester

Operatív felelős: Torma László aljegyző
Zalakaros 2023. március 7.

